LexUniv:Iafanapatanum
IAFANAPATANUM, urbs Ceylani ins. in parte Sept. cum arce, sub Hollandis. Caput est regni cogn. 60. mill. ab ora Coromandelis in Ort. in quo numerus Indorum, ad Christi fidem, à Batavis, conversorum, se extendit ad 141466. A. C. 1684. quibus praesunt quinque Pastores Batavi, iuxtà plurimos alios ex indigenis, uti scribit in Ep. scripta Columbo d. 20. Dec. anni praefati, Hermannus Spectil. Pastor Eccl. Columbensis: quibus intra quadriennii seq. spatium accessêrunt 40. uti idem alibi. Sic, cùm incolarum totius Regni sit numerus 278759.  iam conversi sunt 180364. Ibid. Seminarium à Rhedano Belga Viro perlustri institutum est, in quo Malabarica iuventus in lingua Hollandica & bonis Literis instituitur, uti Iafanapatano scripsit ad Amicum Adr. de Mey Minister Verbi divini & primus Seminarii huius Malabarici Rector, d. 7. Nov. 1690.